b"\n_START_ARTICLE_\nTradicionalna majevska medicina\n_START_SECTION_\nZdravilci\n_START_PARAGRAPH_\nV majevski medicini je pomembnih pet elementov: du\xc5\xa1a, telo, religija, ritual in znanost. Medicino prakticirajo samo zdravilci, h'mani, ki predstavljajo vez med telesnim in spiritualnim svetom. Zdravilec h'man lahko postane nekdo, ki ga dolga leta u\xc4\x8di drug zdravilec. Zaradi veliko znanja so \xc5\xbee starodavni Maji znali zaustavljati krvavitve, tako da so v rane zatla\xc4\x8dili lase, znali pa so si celo izdelati umetne zobe iz \xc5\xbeada in turkiza, poznali pa so tudi neke vrste zobne zalivke iz \xc5\xbeelezovega pirita.\n_START_SECTION_\nNastanek bolezni\n_START_PARAGRAPH_\nMaji so verovali, da je vsako poru\xc5\xa1enje ravnovesja v telesu posledica tega, da se v tvojo du\xc5\xa1o naselijo nadnaravna bitja, ki jih pritegne bodisi nek dogodek ali besede, izre\xc4\x8dene v preteklosti. Bolezni so po njihovem verovanju torej odraz preteklosti posameznika. Taradi tega po majevskem prepri\xc4\x8danju zdravljenje poteka v treh stopnjah: obred, \xc4\x8di\xc5\xa1\xc4\x8denje in zdravljenje s specifi\xc4\x8dnimi rastlinami ali \xc5\xbeivalskimi deli._NEWLINE_Skozi svojo zgodovino so popisovali u\xc4\x8dinke rastlin na telo in s tem znanjem potem tudi dolo\xc4\x8dili terapijo za dolo\xc4\x8deno bolezen. Zdravilne rastline se lahko pripravijo v obliki jedi, pija\xc4\x8de, kadila, paste za ko\xc5\xbeo, \xc5\xbee tiso\xc4\x8dletja nazaj so poznali celo klistiranje, ki so ga zlasti uporabljali, saj so ugotovili, da se substance iz rastlin hitro in dobro absorbirajo iz \xc4\x8drevesja, hkrati pa je klistir predstavljal tudi tehniko \xc4\x8di\xc5\xa1\xc4\x8denja organizma. Poleg klistirja so bile v tudi razli\xc4\x8dne \xc4\x8distilne tehnike, kot so potenje in post._NEWLINE_Rastline so v veliko primerih najpomembnej\xc5\xa1i nespiritualni element majevskega zdravilstva. Uporaba rastlin je najverjetneje raz\xc5\xa1irjena zaradi bogastva in raznolikosti rastlinskega sveta v de\xc5\xbeevnem gozdu.\n_START_SECTION_\nRituali\n_START_PARAGRAPH_\nPo majevskem prepri\xc4\x8danju je trebuh na\xc5\xa1e sredi\xc5\xa1\xc4\x8de, center dogajanja, saj se tu poleg hrane prebavljajo tudi \xc4\x8dustva , misli. Majevska abdominalna masa\xc5\xbea je starodavna tehnika, ki deluje na vseh nivojih, ki so potrebni pri majevskem zdravljenju, da se ponovno vzpostavi harmonija telesa in duha. _NEWLINE_Gre za neinvazivno tehniko, pri kateri masiramo trebu\xc5\xa1ni in medeni\xc4\x8dni predel, s tem naj bi se izbolj\xc5\xa1ale funkcije organov, pospe\xc5\xa1il pretok limfe, krvi, \xc5\xbeiv\xc4\x8devja in energije ._NEWLINE_Tehniko, kot jo poznamo danes, je razvila dr. Rosita Arvigo, ki se je leta 1981 preselila iz ZDA v Belize, kjer je ustanovila zasebno kliniko. Dve leti kasneje je spoznala enega izmed zadnjih tradicionalnih majevskih h'manov, ki se je u\xc4\x8dil v Tikalu, Gvatemala - Don Elijio Pantija. _NEWLINE_Majevska abdominalna masa\xc5\xbea naj bi tako pomagala pri odpravljanju ple\xc5\xa1avosti, BHP, erektilni disfunkciji, prebavnih motnjah, zgagi, glavobolu. Majevsko abdominalno masa\xc5\xbeo priporo\xc4\x8dajo celo kot kontracepcijsko sredstvo ali sredstvo, ki pomaga pri zanositvi, odvisno, v katerem delu cikla jo uporabljamo._NEWLINE_Zanimivo je, da v majevski tradicionalni medicini najdemo mnogo vzporednic s sodobno medicino, tako so Maji \xc5\xbee pred mnogo stoletji povezali dolo\xc4\x8dene bolezni s stresom, poznali pa so tudi so\xc2\xa0\xc2\xbbspecialiste\xc2\xab, ki so pomagali pri specifi\xc4\x8dnih boleznih in porodu ali pa so bili posebej usposobljeni za zdravljenje po\xc5\xa1kodb kosti._NEWLINE_Danes imajo majevski zdravilci kar nekaj centrov, v katerih posameznike u\xc4\x8dijo starodavnih tehnik zdravljenja."